SCC "2025Q3

หมายเหตุประกอบงบการเงินระหว่างกาลเป็นส่วนหนึ่งของงบการเงินระหว่างกาลนี้

งบการเงินรวมระหว่างกาลนี้นำเสนอเพื่อวัตถุประสงค์ของการรายงานเพื่อใช้ในประเทศ โดยจัดทำเป็นภาษาไทยและภาษาอังกฤษ และได้รับอนุมัติให้ออกงบการเงินจากคณะกรรมการตรวจสอบตามการมอบหมายจากคณะกรรมการบริษัทเมื่อวันที่ 10 พฤศจิกายน 2568

ข้อมูลทั่วไป

บริษัทปูนซิเมนต์ไทย จำกัด (มหาชน) (“บริษัท”) เป็นนิติบุคคลที่จัดตั้งขึ้นในประเทศไทย โดยมีที่อยู่จดทะเบียนตั้งอยู่เลขที่ 1 ถนนปูนซิเมนต์ไทย บางซื่อ กรุงเทพมหานคร 10800 ประเทศไทย

บริษัทและบริษัทย่อย (“กลุ่มบริษัท”) เป็นกลุ่มอุตสาหกรรมที่มีส่วนงานธุรกิจหลัก ได้แก่ เอสซีจี ซีเมนต์แอนด์กรีนโซลูชันส์ เอสซีจี สมาร์ทลีฟวิง และเอสซีจี ดิสทริบิวชั่นแอนด์รีเทล เอสซีจี เดคคอร์ เอสซีจี เคมิคอลส์ (เอสซีจีซี) และเอสซีจีพี

เกณฑ์การจัดทำงบการเงินระหว่างกาล

(ก)	เกณฑ์การถือปฏิบัติ

งบการเงินรวมระหว่างกาลนี้นำเสนอรายการในงบการเงินในรูปแบบเดียวกับงบการเงินรวมประจำปีและจัดทำหมายเหตุประกอบงบการเงินระหว่างกาลในรูปแบบย่อตามมาตรฐานการบัญชี ฉบับที่ 34 เรื่อง การรายงานทางการเงินระหว่างกาล รวมถึงแนวปฏิบัติทางการบัญชีที่ประกาศใช้โดยสภาวิชาชีพบัญชี กฎระเบียบและประกาศคณะกรรมการกำกับหลักทรัพย์และตลาดหลักทรัพย์ที่เกี่ยวข้อง โดยงบการเงินรวมระหว่างกาลนี้เน้นการให้ข้อมูลที่เกี่ยวกับกิจกรรม เหตุการณ์และสถานการณ์ใหม่ๆ เพื่อไม่ให้ซ้ำซ้อนกับข้อมูลที่ได้นำเสนอไปแล้วในงบการเงินรวมประจำปี ดังนั้นการอ่านงบการเงินรวมระหว่างกาลนี้จึงควรอ่านควบคู่กับงบการเงินรวมของกลุ่มบริษัทสำหรับปีสิ้นสุดวันที่ 31 ธันวาคม 2567

ในการจัดทำงบการเงินรวมระหว่างกาล ผู้บริหารได้มีการใช้วิจารณญาณและการประมาณการในการถือปฏิบัติตามนโยบายการบัญชีของกลุ่มบริษัท ซึ่งผลที่เกิดขึ้นจริงอาจแตกต่างจากที่ประมาณการไว้ ทั้งนี้ นโยบายการบัญชี วิธีการคำนวณและแหล่งข้อมูลสำคัญที่ใช้ในการประมาณการที่อาจมีความไม่แน่นอนนั้นไม่แตกต่างจากที่ได้อธิบายไว้ในงบการเงินรวมสำหรับปีสิ้นสุดวันที่ 31 ธันวาคม 2567 ยกเว้นที่ระบุไว้เป็นอย่างอื่น

(ข)	สกุลเงินที่ใช้ในการดำเนินงานและนำเสนองบการเงิน

งบการเงินรวมระหว่างกาลนี้จัดทำและแสดงหน่วยเงินตราเป็นเงินบาทซึ่งเป็นสกุลเงินที่ใช้ในการดำเนินงานของบริษัท ข้อมูลทางการเงินทั้งหมดมีการปัดเศษในหมายเหตุประกอบงบการเงินระหว่างกาลเพื่อให้แสดงเป็นหลักล้านบาท ยกเว้นที่ระบุไว้เป็นอย่างอื่น

การซื้อธุรกิจ การเปลี่ยนแปลงในส่วนได้เสียในบริษัทย่อย และการเปลี่ยนแปลงสถานะของบริษัทย่อย

การซื้อธุรกิจ

เมื่อวันที่ 6 พฤษภาคม 2568 บริษัทย่อยภายใต้เอสซีจี สมาร์ทลีฟวิง และเอสซีจี ดิสทริบิวชั่นแอนด์รีเทลได้เข้าซื้อหุ้นในสัดส่วนร้อยละ 80 ในบริษัทสยาม โค้ทติ้ง อินโนเวชั่น จำกัด (“SCI”) ซึ่งเป็นบริษัทผู้พัฒนาและผลิตวัตถุดิบประเภทสีเคลือบอุตสาหกรรมเทคโนโลยีขั้นสูงที่ใช้ในสินค้าหลากหลายประเภทในประเทศไทย การเข้าซื้อหุ้นดังกล่าวมีมูลค่าเงินลงทุนรวม 234 ล้านบาท โดยกลุ่มบริษัทได้จ่ายชำระเงินค่าหุ้นทั้งจำนวนแล้ว ทั้งนี้ ณ วันที่ซื้อธุรกิจ สินทรัพย์สุทธิที่ได้มามีมูลค่ายุติธรรมรวม 23 ล้านบาท และค่าความนิยมจากการซื้อธุรกิจ จำนวนเงินรวม 211 ล้านบาท โดยมีข้อตกลงที่ให้สิทธิผู้ถือหุ้นเดิมซื้อหุ้นสามัญไม่เกินร้อยละ 20 ซึ่งการกำหนดราคาและระยะเวลา     ในการใช้สิทธิเป็นไปตามเงื่อนไขที่ระบุไว้ในสัญญา

การลงทุนใน SCI เป็นการต่อยอดขีดความสามารถในการพัฒนาผลิตภัณฑ์ที่มีมูลค่าเพิ่มสูง (High Value Added Products & Services: HVA) และกลุ่มสินค้าราคาคุ้มค่า (Smart Value Products: SVP) พร้อมทั้งเสริมความมั่นคงของห่วงโซ่อุปทาน และเพิ่มประสิทธิภาพด้านต้นทุนในกระบวนการผลิตของธุรกิจที่เกี่ยวข้องกับซีเมนต์และ     การก่อสร้าง

การซื้อธุรกิจดังกล่าวข้างต้น กลุ่มบริษัทมีการใช้ผู้ประเมินราคาอิสระเพื่อหามูลค่ายุติธรรมของสินทรัพย์และหนี้สินสุทธิที่ได้มา โดยในไตรมาสที่ 2 ของปี 2568 การประเมินมูลค่ายุติธรรมได้แล้วเสร็จ และมีการบันทึกรายการสินทรัพย์ที่ได้มาและหนี้สินที่รับมาเป็นมูลค่ายุติธรรมเรียบร้อยแล้ว

นอกจากนี้ ในไตรมาสที่ 3 ของปี 2568 การประเมินมูลค่ายุติธรรมของสินทรัพย์ที่ได้มาและหนี้สินที่รับมาจาก     การซื้อธุรกิจบริษัททีมพลาส เคมีคอล จำกัด และบริษัทย่อย (ประเทศไทย) ในไตรมาสที่ 4 ของปี 2567 
โดยผู้ประเมินราคาอิสระได้แล้วเสร็จ กลุ่มบริษัทมีการบันทึกการปรับปรุงมูลค่ายุติธรรมของสินทรัพย์ที่ได้มาและหนี้สินที่รับมา โดยส่วนใหญ่เป็นการปรับปรุงมูลค่ายุติธรรมของที่ดิน อาคารและอุปกรณ์เพิ่มขึ้น 97 ล้านบาท ปรับปรุงส่วนได้เสียที่ไม่มีอำนาจควบคุมเพิ่มขึ้น 38 ล้านบาท และปรับปรุงค่าความนิยมจากการซื้อธุรกิจลดลง 40 ล้านบาท ซึ่งการปรับปรุงดังกล่าวเป็นไปตามเงื่อนไขการปรับปรุงบัญชีเกี่ยวกับการซื้อธุรกิจ

ทั้งนี้ กลุ่มบริษัทมีการทบทวนอย่างต่อเนื่องในระหว่างช่วงเวลาที่วัดมูลค่าสำหรับมูลค่ายุติธรรมที่พิจารณาโดยใช้เกณฑ์ประมาณการ ซึ่งหากมีข้อมูลใหม่ที่ได้รับเพิ่มเติมภายในหนึ่งปีนับจากวันที่มีการซื้อธุรกิจและรับทราบข้อเท็จจริงที่สะท้อนเหตุการณ์แวดล้อมที่มีอยู่ ณ วันที่ซื้อธุรกิจ การบันทึกบัญชีเกี่ยวกับการซื้อธุรกิจจะถูกปรับปรุงใหม่

การเปลี่ยนแปลงในส่วนได้เสียในบริษัทย่อย

ในไตรมาสที่ 2 ของปี 2568 บริษัทย่อยภายใต้เอสซีจีพีได้ซื้อหุ้นสามัญใน Duy Tan Plastics Manufacturing Corporation Joint Stock Company เพิ่มขึ้นร้อยละ 30 (จากร้อยละ 70 เป็นร้อยละ 100) จากผู้ถือหุ้นเดิมที่ยื่นใช้สิทธิ  ในการซื้อขายหุ้น จำนวนเงินรวม 3,580 ล้านบาท โดยมีผลกระทบของการเปลี่ยนแปลงในส่วนได้เสียในบริษัทย่อยของกลุ่มบริษัท ดังนี้

ทั้งนี้ กลุ่มบริษัทได้มีการกลับรายการหนี้สินจากสิทธิในการซื้อขายหุ้นและส่วนได้เสียทุนอื่น จำนวนรวม   3,118 ล้านบาท เนื่องจากการซื้อหุ้นสามัญของบริษัทย่อยดังกล่าวข้างต้น

การเปลี่ยนแปลงสถานะของบริษัทย่อย

ในไตรมาสที่ 2 ของปี 2568 กลุ่มบริษัทได้ทบทวนการลดบทบาทการมีส่วนร่วมในการบริหาร PT Siam-Indo Gypsum Industry (“SIGI”) และ PT Siam-Indo Concrete Products (“SICP”) ซึ่งเป็นบริษัทย่อยภายใต้เอสซีจี สมาร์ทลีฟวิง และเอสซีจี ดิสทริบิวชั่นแอนด์รีเทล ส่งผลให้ SIGI และ SICP เปลี่ยนสถานะจากบริษัทย่อยเป็น     การร่วมค้าของกลุ่มบริษัท ทั้งนี้ เพื่อให้เกิดความเหมาะสมในการบริหารและสอดคล้องกับกลยุทธ์ของบริษัท        ในปัจจุบัน โดยการเปลี่ยนแปลงสถานะดังกล่าวไม่ส่งผลกระทบต่อการเปลี่ยนแปลงสัดส่วนถือหุ้นของกลุ่มบริษัท

กลุ่มบริษัทไม่ได้นำงบการเงินของ SIGI และ SICP มาจัดทำงบการเงินรวมนับตั้งแต่วันที่สูญเสียการควบคุม           โดยมูลค่าตามบัญชีของสินทรัพย์สุทธิของ SIGI และ SICP ในงบการเงินรวมของกลุ่มบริษัท ณ วันที่สูญเสีย        การควบคุม มีจำนวน 604 ล้านบาท และกลุ่มบริษัทรับรู้ส่วนได้เสียที่ไม่มีอำนาจควบคุมลดลง จำนวน 307 ล้านบาท และมีผลขาดทุนจากการเปลี่ยนสถานะเงินลงทุนใน SIGI และ SICP จำนวน 577 ล้านบาท ซึ่งได้รวมแสดงสุทธิ    อยู่ในรายได้อื่นในงบกำไรขาดทุนรวม

ทั้งนี้ กลุ่มบริษัทได้วัดมูลค่ายุติธรรมของส่วนได้เสียใน SIGI และ SICP ณ วันที่สูญเสียการควบคุมด้วยวิธีมูลค่าปัจจุบันของกระแสเงินสดคิดลดภายใต้ข้อสมมติฐานการดำเนินธุรกิจปัจจุบันอย่างต่อเนื่องในอนาคต

บุคคลหรือกิจการที่เกี่ยวข้องกัน

รายการที่สำคัญกับกิจการที่เกี่ยวข้องกันสำหรับงวดสามเดือนและเก้าเดือนสิ้นสุดวันที่ 30 กันยายน สรุปได้ดังนี้

ยอดคงเหลือ ณ วันที่ 30 กันยายน 2568 และ 31 ธันวาคม 2567 กับกิจการที่เกี่ยวข้องกันมีดังนี้

ค่าตอบแทนคณะกรรมการบริษัทและผู้บริหารสำคัญ

ลูกหนี้การค้า

เงินลงทุนในการร่วมค้าและบริษัทร่วม

รายการเคลื่อนไหวระหว่างงวดเก้าเดือนสิ้นสุดวันที่ 30 กันยายน สำหรับเงินลงทุนในการร่วมค้าและบริษัทร่วม ซึ่งบันทึกโดยวิธีส่วนได้เสีย มีดังนี้

การเข้าซื้อธุรกิจของบริษัทร่วม

ในเดือนเมษายน 2568 บริษัทย่อยแห่งหนึ่งภายใต้ PT Chandra Asri Pacific Tbk. (“CAP”) ซึ่งเป็นบริษัทร่วมภายใต้เอสซีจี เคมิคอลส์ (เอสซีจีซี) ที่กลุ่มบริษัทถือหุ้นในสัดส่วนร้อยละ 30.57 ได้เข้าซื้อธุรกิจในประเทศสิงคโปร์ ส่งผลให้ CAP รับรู้ผลกำไรจากการซื้อในราคาต่อรองโดยคิดเป็นสัดส่วนของกลุ่มบริษัทเป็นจำนวนเงิน 14,581 ล้านบาท ซึ่งแสดงรวมอยู่ในส่วนแบ่งกำไรของบริษัทร่วมตามวิธีส่วนได้เสียในงบกำไรขาดทุนรวม การซื้อธุรกิจดังกล่าว CAP มีการใช้ผู้ประเมินราคาอิสระเพื่อหามูลค่ายุติธรรมของสินทรัพย์และหนี้สินสุทธิที่ได้มา ทั้งนี้ ณ วันที่ 30 กันยายน 2568 มูลค่าสิ่งตอบแทนที่โอนให้เป็นมูลค่าประมาณการและยังอยู่ระหว่างการเจรจาระหว่างคู่สัญญา ดังนั้น ผลกำไรจากการซื้อในราคาต่อรองอาจมีการปรับปรุงเมื่อการประเมินมูลค่าสิ่งตอบแทนที่โอนให้ในขั้นสุดท้ายแล้วเสร็จ ส่งผลให้ส่วนแบ่งกำไรที่กลุ่มบริษัทรับรู้ก่อนหน้าและมูลค่าตามบัญชีของเงินลงทุนตามที่เปิดเผยในหมายเหตุประกอบงบการเงินข้อ 6 (ข) อาจต้องมีการปรับปรุง

การจัดประเภทเป็นเงินลงทุนในตราสารทุนและสินทรัพย์ไม่หมุนเวียนที่ถือไว้เพื่อขาย

ในเดือนมิถุนายน 2568 กลุ่มบริษัทได้ปรับสถานะการลงทุนใน CAP จากเงินลงทุนในบริษัทร่วมเป็นเงินลงทุนในตราสารทุนที่วัดมูลค่ายุติธรรมผ่านกำไรขาดทุนเบ็ดเสร็จอื่น โดยกลุ่มบริษัทได้ลดสัดส่วนคณะกรรมการและผู้บริหาร และอยู่ระหว่างเตรียมการลดสัดส่วนการถือหุ้นใน CAP จำนวนร้อยละ 10.57 ซึ่งคาดว่าจะแล้วเสร็จภายในไตรมาสที่ 2 ของปี 2569 ส่งผลให้ ณ วันที่ 30 มิถุนายน 2568 กลุ่มบริษัทจัดประเภทเงินลงทุนดังกล่าวเป็นเงินลงทุนในตราสารทุนและสินทรัพย์ไม่หมุนเวียนที่ถือไว้เพื่อขาย โดยวัดมูลค่าเงินลงทุนด้วยมูลค่ายุติธรรมที่ประเมินโดยผู้ประเมินอิสระ ตามที่กล่าวไว้ในหมายเหตุประกอบงบการเงินข้อ 11 และรับรู้ผลกำไรจากการปรับมูลค่ายุติธรรมของเงินลงทุนแสดงรวมอยู่ในรายได้อื่น และรับรู้ค่าใช้จ่ายภาษีเงินได้รอการตัดบัญชีที่เกี่ยวข้องในงบกำไรขาดทุนรวม โดยค่าใช้จ่ายภาษีเงินได้รอการตัดบัญชีที่เกี่ยวข้องคำนวณจากผลต่างของมูลค่าราคาทุนของเงินลงทุนและมูลค่าตามบัญชีของเงินลงทุนหลังปรับมูลค่ายุติธรรม

ผลกระทบของข้อมูลทางการเงินที่เกี่ยวข้องกับเรื่องดังกล่าว ณ วันที่เปลี่ยนแปลงสถานะของเงินลงทุนแสดงได้ดังนี้

การจ่ายเงินปันผลเป็นหุ้นสามัญ

ในไตรมาสที่ 2 ของปี 2568 ที่ประชุมสามัญผู้ถือหุ้นของบริษัทสยามโกลบอลเฮ้าส์ จำกัด (มหาชน) มีมติอนุมัติ การจ่ายเงินปันผลประจำปี 2567 เป็นเงินสดและหุ้นสามัญ โดยมีกำหนดจ่ายในวันที่ 7 พฤษภาคม 2568 ซึ่งกลุ่มบริษัทมีสิทธิรับเงินปันผลเป็นหุ้นสามัญ จำนวน 66 ล้านหุ้น มูลค่าที่ตราไว้หุ้นละ 1 บาท คิดเป็นจำนวนเงิน 66 ล้านบาท

การเปลี่ยนแปลงของหนี้สินที่เกิดจากกิจกรรมจัดหาเงิน

ในไตรมาสที่ 2 ของปี 2568 บริษัทได้ออกหุ้นกู้ ครั้งที่ 1/2568 จำนวน 15,000 ล้านบาท ที่อัตราดอกเบี้ยคงที่ร้อยละ 3.20 ต่อปี อายุ 4 ปี เพื่อนำไปไถ่ถอนหุ้นกู้ ครั้งที่ 1/2564 จำนวน 15,000 ล้านบาท ที่ครบกำหนดไถ่ถอน

ในไตรมาสที่ 2 ของปี 2568 บริษัทเอสซีจี แพคเกจจิ้ง จำกัด (มหาชน) (“SCGP”)ได้ออกหุ้นกู้ในรูปแบบ    หุ้นกู้ดิจิทัล ครั้งที่ 1/2568 จำนวน 2,000 ล้านบาท ที่อัตราดอกเบี้ยคงที่ร้อยละ 3.15 ต่อปี อายุ 3 ปี 11 เดือน 19 วัน เพื่อชำระคืนเงินกู้ยืมระยะสั้นจากสถาบันการเงินที่ได้กู้ยืมมาเพื่อชำระคืนหนี้บางส่วนของหุ้นกู้ดิจิทัล ครั้งที่ 1/2565 ที่ครบกำหนดไถ่ถอน

ในไตรมาสที่ 3 ของปี 2568 SCGP ได้ลงนามในสัญญาเงินกู้ยืมระยะยาวกับสถาบันการเงินในประเทศแห่งหนึ่ง จำนวนเงิน 5,000 ล้านบาท ระยะเวลา 4 ปี อัตราดอกเบี้ยลอยตัว โดยมีวัตถุประสงค์เพื่อจ่ายชำระคืนเงินกู้ยืมระยะยาวที่ครบกำหนด ทั้งนี้ ณ วันที่ 30 กันยายน 2568 SCGP ได้มีการเบิกถอนเงินกู้ยืมระยะยาวดังกล่าวครบทั้งจำนวนแล้ว

ในไตรมาสที่ 3 ของปี 2568 บริษัทเอสซีจี เดคคอร์ จํากัด (“SCGD”) ได้ลงนามในสัญญาเงินกู้ยืมระยะยาวกับสถาบันการเงินในประเทศแห่งหนึ่ง จำนวนเงิน 3,000 ล้านบาท ระยะเวลา 5 ปี อัตราดอกเบี้ยลอยตัว โดยมีวัตถุประสงค์เพื่อจ่ายชำระคืนเงินกู้ยืมระยะสั้น ทั้งนี้ ณ วันที่ 30 กันยายน 2568 SCGD ได้มีการเบิกถอนเงินกู้ยืมระยะยาวดังกล่าวครบทั้งจำนวนแล้ว

ในช่วงเก้าเดือนของปี 2568 บริษัทเอสซีจี เคมิคอลส์ จำกัด (มหาชน) (“SCGC”) ได้ไถ่ถอนหุ้นกู้เป็นจำนวนเงินรวม 10,608 ล้านบาท การไถ่ถอนดังกล่าวประกอบด้วยหุ้นกู้ครั้งที่ 2/2565 ชุดที่ 1 ที่ครบกำหนดไถ่ถอน ซึ่ง SCGC ได้ซื้อคืนก่อนครบกำหนดเป็นจำนวนเงิน 554 ล้านบาท และไถ่ถอนส่วนที่เหลือตามกำหนดเป็นจำนวนเงิน 9,652 ล้านบาท นอกจากนี้ SCGC ได้ทยอยซื้อคืนหุ้นกู้อื่นๆ ก่อนครบกำหนดเพิ่มเติมเป็นจำนวนเงิน 402 ล้านบาท

ข้อมูลตามส่วนงานธุรกิจ

กลุ่มบริษัทนำเสนอข้อมูลตามส่วนงานธุรกิจ โดยพิจารณาจากระบบการบริหารการจัดการ และโครงสร้างการรายงานทางการเงินภายในของกลุ่มบริษัทเป็นเกณฑ์ในการกำหนดส่วนงาน

สินทรัพย์ รายได้และผลการดำเนินงานจากส่วนงานเป็นรายการที่เกี่ยวข้องโดยตรงกับส่วนงานหรือที่สามารถปันส่วนให้กับส่วนงานได้อย่างสมเหตุสมผล

ส่วนงานธุรกิจ

ข้อมูลตามส่วนงานธุรกิจ ใช้สำหรับการประเมินผลการดำเนินงานและจัดสรรทรัพยากรสำหรับผู้บริหาร กลุ่มบริษัทประเมินความสามารถในการดำเนินงานตาม EBITDA

ข้อมูลตามส่วนงานธุรกิจสำหรับงวดเก้าเดือนสิ้นสุดวันที่ 30 กันยายน มีดังนี้

หมายถึง กำไรก่อนส่วนแบ่งกำไรของการร่วมค้าและบริษัทร่วมตามวิธีส่วนได้เสีย ต้นทุนทางการเงิน ภาษีเงินได้ ค่าเสื่อมราคาและค่าตัดจำหน่าย รวมเงินปันผลรับจากบริษัทร่วม ทั้งนี้ EBITDA สำหรับงวดเก้าเดือนของปี 2568 ไม่รวมกำไรจากการปรับมูลค่ายุติธรรมของเงินลงทุน

หมายถึง กำไร (ขาดทุน) สำหรับงวดส่วนที่เป็นของผู้ถือหุ้นของบริษัท

ผลการดำเนินงานของส่วนงานธุรกิจ

ผลการดำเนินงานของส่วนงานธุรกิจ (ต่อ)

ผลการดำเนินงานของส่วนงานธุรกิจ (ต่อ)

ผลการดำเนินงานของส่วนงานธุรกิจ (ต่อ)

ในช่วงเก้าเดือนของปี 2568 กลุ่มบริษัทได้รับรู้ผลขาดทุนจากการด้อยค่าที่ดิน อาคารและอุปกรณ์ สินทรัพย์ไม่มีตัวตนอื่น และค่าความนิยม 1,900 ล้านบาท เนื่องจากมูลค่าที่คาดว่าจะได้รับคืนจากมูลค่าจากการใช้ซึ่งใช้วิธีการคิดลดกระแสเงินสดในอนาคตที่คาดว่าจะได้รับต่ำกว่ามูลค่าตามบัญชีของหน่วยสินทรัพย์ ส่วนใหญ่จากธุรกิจผลิตเม็ดพลาสติกรีไซเคิลในประเทศคอซอวอ และธุรกิจเอสซีจี ดิสทริบิวชั่นแอนด์รีเทลในประเทศกัมพูชา ซึ่งรับรู้อยู่ในค่าใช้จ่ายอื่นในงบกำไรขาดทุนรวมและแสดงภายใต้รายการค่าใช้จ่ายในการดำเนินงานในข้อมูลตามส่วนงานธุรกิจ

ภาษีเงินได้

กลุ่มบริษัทดำเนินธุรกิจในหลายเขตเศรษฐกิจ (Jurisdictions) ที่ได้มีการประกาศใช้กฎหมายการจัดเก็บภาษีส่วนเพิ่ม (Top-up tax) ตามการปฏิรูปภาษีระหว่างประเทศกฎโมเดลเสาหลักที่สอง (Pillar Two Model Rules) เพื่อจัดเก็บภาษีขั้นต่ำ (Global minimum tax) ในอัตราภาษีที่แท้จริง (Effective tax rate) เป็นรายเขตเศรษฐกิจ ไม่น้อยกว่าร้อยละ 15 ซึ่งมีผลต่องบการเงินรวมของกลุ่มบริษัทสำหรับรอบระยะเวลาบัญชีที่เริ่มตั้งแต่วันที่ 1 มกราคม 2568 เป็นต้นไป ซึ่งจากการประเมินผลกระทบ กลุ่มบริษัทไม่มีผลกระทบอย่างเป็นสาระสำคัญสำหรับงวดเก้าเดือนสิ้นสุดวันที่ 30 กันยายน 2568

เงินปันผล

เงินปันผลที่บริษัทจ่ายให้ผู้ถือหุ้น มีดังนี้

เครื่องมือทางการเงิน

มูลค่าตามบัญชีและมูลค่ายุติธรรม

ตารางดังต่อไปนี้แสดงมูลค่าตามบัญชีและมูลค่ายุติธรรมของสินทรัพย์ทางการเงินและหนี้สินทางการเงิน 
รวมถึงลำดับชั้นมูลค่ายุติธรรม แต่ไม่รวมถึงการแสดงข้อมูลมูลค่ายุติธรรมสำหรับสินทรัพย์ทางการเงินและหนี้สินทางการเงินที่วัดมูลค่าด้วยราคาทุนตัดจำหน่ายหากมูลค่าตามบัญชีใกล้เคียงกับมูลค่ายุติธรรมอย่างสมเหตุสมผล

ณ วันที่ 30 กันยายน 2568 บริษัทไม่มีเงินลงทุนในตราสารหนี้ที่วัดมูลค่ายุติธรรมผ่านกำไรขาดทุนเบ็ดเสร็จอื่น (31 ธันวาคม 2567: เงินลงทุนในตราสารหนี้ที่วัดมูลค่ายุติธรรมผ่านกำไรขาดทุนเบ็ดเสร็จอื่น มีอัตราผลตอบแทนร้อยละ 1.71 ถึง 3.24 ต่อปี)

เครื่องมือทางการเงินที่วัดมูลค่าด้วยมูลค่ายุติธรรม

กลุ่มบริษัทพิจารณามูลค่ายุติธรรมระดับ 1 สำหรับเงินลงทุนในตราสารทุนที่ซื้อขายในตลาดที่มีสภาพคล่องโดยอ้างอิงจากราคาเสนอซื้อขาย ณ วันสิ้นรอบระยะเวลารายงาน

กลุ่มบริษัทพิจารณามูลค่ายุติธรรมระดับ 2 สำหรับสินทรัพย์และหนี้สินทางการเงิน โดยใช้เทคนิคการประเมินมูลค่า ดังต่อไปนี้

เงินลงทุนในตราสารหนี้ที่เป็นหลักทรัพย์ที่ซื้อขายนอกตลาดหลักทรัพย์ อ้างอิงราคาจากนายหน้า ซึ่งได้มีการทดสอบความสมเหตุสมผลของราคาเหล่านั้น โดยการคิดลดกระแสเงินสดในอนาคตที่คาดการณ์ไว้ด้วยอัตราดอกเบี้ยในตลาดสำหรับเครื่องมือทางการเงินที่เหมือนกัน ณ วันที่วัดมูลค่า มูลค่ายุติธรรมของเครื่องมือ
ทางการเงินสะท้อนผลกระทบของความเสี่ยงด้านเครดิตและได้รวมการปรับปรุงความเสี่ยงด้านเครดิตของ
กลุ่มบริษัทและคู่สัญญาตามความเหมาะสม

สินทรัพย์ไม่หมุนเวียนที่จัดประเภทเป็นสินทรัพย์ที่ถือไว้เพื่อขาย และเงินลงทุนในตราสารทุนที่จดทะเบียนในตลาดหลักทรัพย์แต่ไม่มีการซื้อขายอย่างสม่ำเสมอหรือมีปริมาณการซื้อขายที่จำกัดใช้เทคนิคการประเมินมูลค่าภายใต้แนวทางเปรียบเทียบกับบริษัทจดทะเบียนในตลาดหลักทรัพย์ที่มีลักษณะใกล้เคียงกัน (Guideline Public Comparable Method (GPCM)) เป็นหลัก โดยอ้างอิงจากค่ากลางของตัวคูณทางการตลาดที่ได้จากอัตราส่วนเปรียบเทียบมูลค่ากิจการต่อ EBITDA ของบริษัทจดทะเบียนในใตลาดหลักทรัพย์ที่มีลักษณะใกล้เคียงกับกิจการที่กลุ่มบริษัทลงทุน

สินทรัพย์และหนี้สินอนุพันธ์ ได้แก่ สัญญาซื้อขายเงินตราต่างประเทศล่วงหน้าและสัญญาป้องกันความเสี่ยงด้านราคา อ้างอิงการปรับมูลค่าของสัญญาที่กลุ่มบริษัททำไว้กับธนาคารตั้งแต่เริ่มต้นด้วยราคาตลาด ณ วันสิ้นรอบระยะเวลารายงาน เพื่อสะท้อนให้เห็นถึงมูลค่าของสัญญา ณ เวลาปัจจุบันมากขึ้น และสัญญาแลกเปลี่ยน
อัตราดอกเบี้ย และสัญญาแลกเปลี่ยนเงินต้นและอัตราดอกเบี้ย คำนวณมูลค่ายุติธรรมจากผลต่างของมูลค่าปัจจุบันของกระแสเงินสดในอนาคตโดยอ้างอิงจากเส้นอัตราผลตอบแทน (yield curve) ของอัตราดอกเบี้ยตามสัญญา และอัตราดอกเบี้ยที่คาดว่าจะเกิดขึ้นที่สังเกตได้จากตลาดของเครื่องมือทางการเงินที่คล้ายคลึงกัน

กลุ่มบริษัทพิจารณามูลค่ายุติธรรมระดับ 3 สำหรับสินทรัพย์และหนี้สินทางการเงิน โดยใช้เทคนิคการประเมินมูลค่า ดังต่อไปนี้

-	เงินลงทุนในตราสารทุนและเงินลงทุนในหุ้นกู้แปลงสภาพที่ไม่ได้อยู่ในความต้องการของตลาดใช้
เทคนิคการประเมินมูลค่า โดยอ้างอิงมูลค่าสินทรัพย์สุทธิที่รายงานล่าสุดปรับปรุงด้วยปัจจัยอื่นที่เกี่ยวข้อง 
เนื่องจากตราสารทุนดังกล่าวไม่ได้จดทะเบียนในตลาดหลักทรัพย์ และไม่มีธุรกรรมหรือรายการที่เป็นอิสระอื่นที่เป็นปัจจุบันและสังเกตได้

เครื่องมือทางการเงินที่วัดมูลค่าด้วยราคาทุนตัดจำหน่าย

กลุ่มบริษัทพิจารณามูลค่ายุติธรรมระดับ 2 สำหรับหุ้นกู้โดยคำนวณจากราคาซื้อขายที่ประกาศอยู่ในสมาคมตลาดตราสารหนี้ไทย โดยใช้ราคาปิด ณ วันสิ้นรอบระยะเวลารายงาน

การป้องกันความเสี่ยงในกระแสเงินสด

กลุ่มบริษัทมีสัญญาแลกเปลี่ยนอัตราดอกเบี้ย สัญญาแลกเปลี่ยนราคาวัตถุดิบ และสัญญาแลกเปลี่ยนเงินต้นและอัตราดอกเบี้ยต่างสกุลเงินซึ่งกำหนดเป็นรายการบัญชีป้องกันความเสี่ยงในกระแสเงินสด กลุ่มบริษัทรับรู้ส่วนที่มีประสิทธิผลของการเปลี่ยนแปลงในมูลค่ายุติธรรมของสัญญาดังกล่าวในกำไรขาดทุนเบ็ดเสร็จอื่นและสะสมไว้ในสำรองการป้องกันความเสี่ยงในกระแสเงินสดในองค์ประกอบอื่นของส่วนของผู้ถือหุ้น ทั้งนี้ กลุ่มบริษัทไม่มีการเปลี่ยนแปลงในมูลค่ายุติธรรมของส่วนที่ไม่มีประสิทธิผล

การกระทบยอดรายการสำรองการป้องกันความเสี่ยงในกระแสเงินสดที่แสดงอยู่ในองค์ประกอบอื่นของส่วนของผู้ถือหุ้น แสดงได้ดังนี้

ในไตรมาสที่ 3 ของปี 2568 บริษัทย่อยแห่งหนึ่งภายใต้เอสซีจี เคมิคอลส์ (เอสซีจีซี) ได้ยกเลิกสัญญาแลกเปลี่ยนเงินต้นและอัตราดอกเบี้ยต่างสกุลเงินทุกฉบับที่ทำไว้กับธนาคารในประเทศหลายแห่งที่กำหนดเป็นรายการบัญชีป้องกันความเสี่ยงจากกระแสเงินสดเพื่อป้องกันความเสี่ยงจากการรับชำระคืนเงินให้กู้ยืมระยะยาวและดอกเบี้ยจากบริษัทย่อยแห่งหนึ่งเป็นจำนวนเงิน 1,271 ล้านดอลลาร์สหรัฐ หรือเทียบเท่าเงินบาท 40,851 ล้านบาท โดยกลุ่มบริษัทได้รับเงินจากการยกเลิกสัญญาดังกล่าวเป็นเงินจำนวนเงิน 2,110 ล้านบาท ซึ่งแสดงอยู่ภายใต้กระแสเงินสดจากกิจกรรมลงทุนในงบกระแสเงินสดรวม ทั้งนี้ กลุ่มบริษัทได้พิจารณาให้เงินให้กู้ยืมระยะยาวดังกล่าวถือเป็นส่วนหนึ่งของเงินลงทุนสุทธิในหน่วยงานต่างประเทศ

ภาระผูกพันและหนี้สินที่อาจเกิดขึ้น

บริษัทได้ทำสัญญากับผู้ให้บริการในประเทศ 2 ราย เพื่อให้บริการด้านเทคโนโลยีสารสนเทศแก่กลุ่มบริษัท มูลค่าตามสัญญาประมาณ 3,500 ล้านบาท ซึ่งสัญญาดังกล่าวมีระยะเวลา 3 ปี และ 5 ปี โดยเริ่มมีผลตั้งแต่เดือนมิถุนายน 2566

ในปี 2567 บริษัทย่อยแห่งหนึ่งภายใต้เอสซีจี ซีเมนต์แอนด์กรีนโซลูชันส์ ได้ทำสัญญาว่าจ้างผลิตกับโรงบดปูนซีเมนต์แห่งหนึ่งในต่างประเทศ อายุสัญญา 3 ปี โดยทั้งสองฝ่ายมีข้อผูกพันที่จะต้องผลิตและซื้อขายสินค้าตามเงื่อนไขที่ระบุในสัญญา

ในไตรมาสที่ 1 ของปี 2568 บริษัทย่อยภายใต้เอสซีจี เคมิคอลส์ (เอสซีจีซี) ได้ทำสัญญาระยะยาวเพื่อจัดหาวัตถุดิบก๊าซอีเทนประมาณ 1 ล้านตันต่อปี ระยะเวลาสัญญา 15 ปี โดยใช้ท่าเรือต้นทางจากสหรัฐอเมริกา และทำสัญญาระยะยาวสำหรับเช่าเหมาเรือขนส่งก๊าซอีเทน (Very Large Ethane Carries (VLECs)) จำนวน 5 ลำ เพื่อขนส่งก๊าซอีเทนจากสหรัฐอเมริกาไปยังประเทศเวียดนาม ระยะเวลาสัญญา 15 ปี

เรื่องอื่นๆ

เมื่อเดือนตุลาคม 2563 Mawlamyine Cement Limited (“MCL”) ซึ่งเป็นบริษัทร่วมทุนในประเทศเมียนมา ระหว่างบริษัทเอสซีจี ซิเมนต์ จำกัด (“เอสซีจี ซิเมนต์”) กับ Pacific Link Cement Industry Ltd. (“PLCI”) 
ได้หยุดการผลิตเป็นการชั่วคราวเนื่องจากไม่มีหินปูนซึ่งเป็นวัตถุดิบหลักที่ใช้ในการผลิตปูนซีเมนต์ สาเหตุมาจากข้อพิพาทระหว่างเอสซีจี ซิเมนต์กับ PLCI หลังจากที่การเจรจาในช่วงที่ผ่านมาระหว่างเอสซีจี ซิเมนต์กับ PLCI ไม่ประสบความสำเร็จ เอสซีจี ซิเมนต์ได้ยื่นคำร้องเพื่อดำเนินการระงับข้อพิพาทด้วยกระบวนการอนุญาโตตุลาการ ตามเงื่อนไขที่กำหนดไว้ในสัญญาร่วมทุนกับ PLCI ทั้งนี้ กระบวนการพิจารณาข้อพิพาทของคณะอนุญาโตตุลาการ International Chamber of Commerce - Singapore ได้ดำเนินการมาจนเสร็จสิ้นแล้ว โดยเมื่อวันที่ 21 ธันวาคม 2565 เอสซีจี ซิเมนต์ได้รับคำชี้ขาดของคณะอนุญาโตตุลาการ ลงวันที่ 20 ธันวาคม 2565 
ซึ่งคณะอนุญาโตตุลาการได้มีคำชี้ขาดเป็นเอกฉันท์ให้ PLCI ปฏิบัติตามข้อตกลงตามสัญญาร่วมทุน ต่อมา เอสซีจี ซิเมนต์ได้ยื่นขอบังคับคดีตามคำชี้ขาดของอนุญาโตตุลาการต่อศาลที่ประเทศเมียนมา อย่างไรก็ตาม ศาล Mawlamyine District มีคำสั่งไม่รับคำขอบังคับคดี และ ศาล Mon State High Court มีคำสั่งยืนตามศาลชั้นต้น ต่อมาเอสซีจี ซิเมนต์ยื่น Civil Revision Suit ขอให้ Union Supreme Court ทบทวนคำตัดสินของศาลล่าง 
แต่ Union Supreme Court มีคำสั่งไม่รับพิจารณาทบทวนคำตัดสินของศาลล่าง ต่อมาเอสซีจี ซิเมนต์ ยื่น special appeal เพื่ออุทธรณ์คำสั่งดังกล่าว โดยเมื่อวันที่ 11 ตุลาคม 2567 Union Supreme Court มีคำสั่งไม่รับพิจารณา special appeal ของเอสซีจี ซิเมนต์

เมื่อช่วงปลายปี 2565 PT Keramika Indonesia Assosiasi, Tbk. (“KIA”) ซึ่งเป็นบริษัทย่อยที่จดทะเบียนในตลาดหลักทรัพย์ประเทศอินโดนีเซียและเป็นบริษัทย่อยภายใต้เอสซีจี เดคคอร์ ได้รับแจ้งจากหน่วยงานรัฐของอินโดนีเซียว่า KIA และ PT KIA Serpih Mas (“KSM”) ซึ่งเป็นบริษัทย่อยของ KIA มีความรับผิดต่อหน่วยงานรัฐของอินโดนีเซียรวมกัน ประมาณ 3,000 ล้านบาท โดยอ้างถึงหนี้และภาระผูกพันของผู้ถือหุ้นรายย่อยที่เป็นผู้ก่อตั้ง KIA ซึ่งไม่มีความเกี่ยวข้องใดๆ กับกลุ่มบริษัท โดยผู้ก่อตั้ง KIA ดังกล่าวเคยได้รับเงินช่วยเหลือจากรัฐบาลอินโดนีเซียสำหรับกิจการธนาคารของผู้ก่อตั้งในปี 2541

จากเหตุการณ์ดังกล่าวทำให้หน่วยงานรัฐของอินโดนีเซียได้ระงับการเข้าสู่ระบบจดแจ้งทางทะเบียนของ KIA KSM และบริษัทย่อยของ KIA ที่ชื่อว่า PT KIA Keramik Mas (“KKM”) กับ Ministry of Law and Human Rights (“MOLHR”) ซึ่งเป็นระบบทะเบียนเพื่อใช้ในการยื่นเปลี่ยนแปลงหรือเพิ่มเติมข้อบังคับและข้อมูลทางทะเบียนอื่นๆ ของบริษัทในอินโดนีเซีย ณ ปัจจุบันยังมีความไม่แน่นอนว่า KIA และ KSM จะต้องรับผิดชอบในภาระหนี้ที่เกิดขึ้นต่อหน่วยงานรัฐของอินโดนีเซียหรือไม่ เนื่องจากไม่มีการแสดงเอกสารประกอบคำกล่าวอ้างในข้อเรียกร้องใดๆ จากหน่วยงานรัฐ และจากเอกสารหลักฐานที่มียังไม่สามารถบ่งชี้ได้ว่า KIA และ KSM มีความรับผิดเป็นหนี้ต่อหน่วยงานรัฐของอินโดนีเซีย

ทั้งนี้ ในอดีต KIA เคยทำสัญญากู้เงินกับธนาคารหลายแห่ง โดยหนึ่งในธนาคารผู้ให้กู้คือธนาคารที่ผู้ก่อตั้ง KIA เป็นเจ้าของ (มีมูลค่าเงินกู้ยืมประมาณ 740 ล้านบาท) เมื่อหน่วยงานรัฐของอินโดนีเซียได้เข้าควบคุมและสั่งปิดกิจการธนาคารของผู้ก่อตั้ง KIA แล้ว หน่วยงานรัฐของอินโดนีเซียได้โอนหนี้เงินกู้ยืมระหว่าง KIA กับธนาคารดังกล่าวไปให้บุคคลภายนอก และหนี้ดังกล่าวได้ถูกโอนต่อไปให้บุคคลภายนอกอีกหลายทอด จนกระทั่งในปี 2551 ที่ประชุมผู้ถือหุ้นของ KIA มีมติแปลงหนี้ดังกล่าวเป็นทุน โดยออกหุ้นใหม่ (ประเภท Series B) ให้กับเจ้าหนี้ ณ เวลานั้น มีผลให้เจ้าหนี้กลายเป็นผู้ถือหุ้นที่มีอำนาจควบคุม KIA รายใหม่ ต่อมาในปี 2554 บริษัทเอสซีจี เดคคอร์ จำกัด (มหาชน) (“SCGD”) ได้เข้าซื้อหุ้น KIA ประเภท Series B ผ่านตลาดหลักทรัพย์ประเทศอินโดนีเซีย โดยก่อนการเข้าซื้อหุ้นดังกล่าว SCGD ได้ว่าจ้างที่ปรึกษากฎหมายท้องถิ่นชั้นนำให้ตรวจสอบสถานะกิจการ ซึ่งไม่พบว่า KIA มีภาระหนี้ต่อหน่วยงานรัฐของอินโดนีเซีย และไม่พบว่าหุ้นของ KIA มีภาระติดพันหรือถูกจำนำต่อหน่วยงานรัฐของอินโดนีเซียแต่อย่างใด

เพื่อเป็นการปกป้องสิทธิของ KIA และ KKM รวมถึงผู้ถือหุ้นของทั้งสองบริษัท ช่วงปลายปี 2566 KIA และ KKM ได้ยื่นฟ้องหน่วยงานรัฐของประเทศอินโดนีเซีย เพื่อขอให้ยกเลิกการเรียกร้องหนี้จาก KIA และให้ยกเลิกคำสั่งระงับการเข้าระบบจดแจ้งทางทะเบียนของ KIA และ KKM กับ MOLHR

ต่อมาในปี 2567 ศาลปกครองชั้นต้น และศาลสูงประเทศอินโดนีเซีย (ศาลอุทธรณ์) ประเทศอินโดนีเซีย ได้มีคำพิพากษายกฟ้องคดีข้างต้น ดังนั้น KIA และ KKM จึงได้ยื่นโต้แย้งต่อศาลฏีกา (Cassation) เพื่อขอให้ทบทวนคำพิพากษา และเมื่อไตรมาสที่ 3 และต้นไตรมาสที่ 4 ของปี 2568 ศาลฏีกาได้ตัดสินยืนยันตามคำพิพากษาของศาลอุทธรณ์ โดยปัจจุบัน KIA และ KKM ได้ประสานงานกับกระทรวงที่ดูแลเศรษฐกิจ และการลงทุนของอินโดนีเซีย เพื่อเร่งแก้ปัญหาข้างต้นต่อไป

ในช่วงเก้าเดือนของปี 2568 กลุ่มบริษัทได้รับค่าสินไหมทดแทนเพิ่มเติมจากการประกันความเสี่ยงภัยเป็นจำนวนเงิน 595 ล้านบาท และจากการประกันภัยความรับผิดต่อบุคคลภายนอกเป็นจำนวนเงิน 18 ล้านบาท จากบริษัทประกันภัย เนื่องมาจากเหตุการณ์เพลิงไหม้บริเวณถังจัดเก็บสารประกอบไฮโดรคาร์บอน C9+ ของบริษัทย่อยแห่งหนึ่งภายใต้เอสซีจี เคมิคอลส์ (เอสซีจีซี) ในปี 2567 และได้แสดงรวมอยู่ในรายได้อื่นในงบกำไรขาดทุนรวม

ในระหว่างปี 2568 บริษัทย่อยแห่งหนึ่งในประเทศเวียดนามภายใต้เอสซีจี เคมิคอลส์ (เอสซีจีซี) 
หยุดเดินเครื่องเพื่อการพาณิชย์ เพื่อบริหารจัดการประสิทธิภาพโดยรวม ส่งผลให้มีค่าใช้จ่ายคงที่
จากการผลิตไม่เต็มกำลังการผลิตเป็นจำนวนเงิน 5,257 ล้านบาท และได้แสดงรวมอยู่ในค่าใช้จ่าย
ในการบริหารในงบกำไรขาดทุนรวม โดยบริษัทย่อยดังกล่าวได้เริ่มกลับมาดำเนินการเชิงพาณิชย์แล้วในไตรมาสที่ 3 ของปี 2568

เหตุการณ์ภายหลังรอบระยะเวลารายงาน

เมื่อวันที่ 1 ตุลาคม 2568 บริษัทได้ออกหุ้นกู้ ครั้งที่ 2/2568 จำนวน 25,000 ล้านบาท ที่อัตราดอกเบี้ยคงที่ ร้อยละ 2.70 ต่อปี อายุ 4 ปี เพื่อนำไปไถ่ถอนหุ้นกู้ ครั้งที่ 2/2564 จำนวน 25,000 ล้านบาท ที่ครบกำหนดไถ่ถอน

เมื่อวันที่ 28 ตุลาคม 2568 บริษัทย่อยภายใต้เอสซีจีพีได้ลงนามในสัญญาซื้อหุ้นแบบมีเงื่อนไข
เพื่อซื้อหุ้นสามัญในสัดส่วนร้อยละ 100 ใน PT Prokemas Adhikari Kreasi (“MYPAK”) ซึ่งเป็นบริษัทผลิตบรรจุภัณฑ์จากเยื่อและกระดาษในประเทศอินโดนีเซีย โดยมีมูลค่ากิจการรวมไม่เกิน 455 พันล้านรูเปียห์ หรือเทียบเท่าเงินบาท 956 ล้านบาท ทั้งนี้ ธุรกรรมดังกล่าวคาดว่าจะเสร็จสิ้นภายในไตรมาสที่ 4 ของปี 2568

| หมายเหตุ |  | สารบัญ |

|  |  |  |

| 1 |  | ข้อมูลทั่วไป |

| 2 |  | เกณฑ์การจัดทำงบการเงินระหว่างกาล |

| 3 |  | การซื้อธุรกิจ การเปลี่ยนแปลงในส่วนได้เสียในบริษัทย่อย และการเปลี่ยนแปลงสถานะของบริษัทย่อย |

| 4 |  | บุคคลหรือกิจการที่เกี่ยวข้องกัน |

| 5 |  | ลูกหนี้การค้า |

| 6 |  | เงินลงทุนในการร่วมค้าและบริษัทร่วม |

| 7 |  | การเปลี่ยนแปลงของหนี้สินที่เกิดจากกิจกรรมจัดหาเงิน |

| 8 |  | ข้อมูลตามส่วนงานธุรกิจ |

| 9 |  | ภาษีเงินได้ |

| 10 |  | เงินปันผล |

| 11 |  | เครื่องมือทางการเงิน |

| 12 |  | ภาระผูกพันและหนี้สินที่อาจเกิดขึ้น |

| 13 |  | เรื่องอื่นๆ |

| 14 |  | เหตุการณ์ภายหลังรอบระยะเวลารายงาน |



|  |  |  | (ล้านบาท) |

| มูลค่าตามบัญชีของส่วนได้เสียที่ไม่มีอำนาจควบคุมที่ได้มา |  |  | 1,790 |

| หัก สิ่งตอบแทนที่โอนให้ส่วนได้เสียที่ไม่มีอำนาจควบคุม |  |  | (3,580) |

| การเพิ่มขึ้นของส่วนต่ำกว่าทุนอื่น |  |  | (1,790) |



|  | หมายเหตุ |  | (ล้านบาท) |

| มูลค่ายุติธรรมของส่วนได้เสียในบริษัทย่อย | 6 |  | 311 |

| หัก มูลค่าตามบัญชีของส่วนได้เสียในบริษัทย่อย |  |  | (297) |

| บวก การจัดประเภทใหม่ไปยังกำไรหรือขาดทุนของผลสะสมของ          ผลต่างของอัตราแลกเปลี่ยนจากการแปลงค่างบการเงิน |  |  | (591) |

| ผลขาดทุนจากการเปลี่ยนสถานะของเงินลงทุน |  |  | (577) |



|  | งวดสามเดือน | งวดสามเดือน | งวดสามเดือน |  | งวดเก้าเดือน | งวดเก้าเดือน | งวดเก้าเดือน |

|  | 2568 |  | 2567 |  | 2568 |  | 2567 |

|  | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) |

| การร่วมค้าและบริษัทร่วม |  |  |  |  |  |  |  |

| ซื้อ | 3,252 |  | 4,168 |  | 10,825 |  | 12,319 |

| ค่าบริการขนส่งและบริการอื่นๆ | 2,300 |  | 2,430 |  | 7,064 |  | 6,882 |

| รายได้จากการขายสินค้า | 9,438 |  | 12,103 |  | 30,991 |  | 34,087 |

| รายได้ค่าบริการขนส่งและบริการอื่นๆ | 1,431 |  | 654 |  | 3,705 |  | 2,031 |

| รายได้ค่าธรรมเนียมการจัดการบริหารและอื่นๆ | 476 |  | 506 |  | 1,587 |  | 1,563 |

| รายได้เงินปันผล | 4,892 |  | 337 |  | 12,101 |  | 4,141 |

|  |  |  |  |  |  |  |  |

| บริษัทอื่น |  |  |  |  |  |  |  |

| ซื้อ | 661 |  | 592 |  | 1,510 |  | 1,482 |

| ค่าบริการขนส่งและบริการอื่นๆ | 95 |  | 62 |  | 244 |  | 276 |

| รายได้จากการขายสินค้า | 47 |  | 890 |  | 721 |  | 2,273 |

| รายได้ค่าบริการขนส่งและบริการอื่นๆ | 18 |  | 12 |  | 38 |  | 61 |

| รายได้ค่าธรรมเนียมการจัดการบริหารและอื่นๆ | 86 |  | 87 |  | 248 |  | 282 |

| รายได้เงินปันผล | - |  | 121 |  | 2,093 |  | 2,089 |



|  | หมายเหตุ | 30 กันยายน |  | 31 ธันวาคม |

|  |  | 2568 |  | 2567 |

|  |  | (ล้านบาท) | (ล้านบาท) | (ล้านบาท) |

| ลูกหนี้การค้า |  |  |  |  |

| การร่วมค้าและบริษัทร่วม |  | 4,298 |  | 5,031 |

| บริษัทอื่น |  | 81 |  | 144 |

| รวม | 5 | 4,379 |  | 5,175 |



| ลูกหนี้หมุนเวียนอื่น |  |  |  |

| การร่วมค้าและบริษัทร่วม | 917 |  | 925 |

| บริษัทอื่น | 117 |  | 158 |

| รวม | 1,034 |  | 1,083 |

|  |  |  |  |



| เงินให้กู้ยืมระยะสั้น |  |  |  |

| บริษัทร่วม | 98 |  | 162 |

|  |  |  |  |



| เงินให้กู้ยืมระยะยาว |  |  |  |

| ส่วนที่หมุนเวียนและไม่หมุนเวียน |  |  |  |

| การร่วมค้าและบริษัทร่วม | 1,324 |  | 1,311 |



| เจ้าหนี้การค้า |  |  |  |

| การร่วมค้าและบริษัทร่วม | 2,733 |  | 2,703 |

| บริษัทอื่น | 201 |  | 146 |

| รวม | 2,934 |  | 2,849 |



| เจ้าหนี้หมุนเวียนอื่น |  |  |  |

| การร่วมค้าและบริษัทร่วม | 440 |  | 763 |

| บริษัทอื่น | 36 |  | 23 |

| รวม | 476 |  | 786 |



|  | 30 กันยายน |  | 31 ธันวาคม |

|  | 2568 |  | 2567 |

|  | (ล้านบาท) | (ล้านบาท) | (ล้านบาท) |

| เงินกู้ยืมระยะสั้น |  |  |  |

| บริษัทร่วม | 67 |  | 73 |

| บริษัทอื่น | 203 |  | 222 |

| รวม | 270 |  | 295 |



| เงินกู้ยืมระยะยาว |  |  |  |

| ส่วนที่หมุนเวียนและไม่หมุนเวียน |  |  |  |

| บริษัทอื่น | 130 |  | 67 |

|  |  |  |  |

| หนี้สินตามสัญญาเช่า |  |  |  |

| ส่วนที่หมุนเวียนและไม่หมุนเวียน |  |  |  |

| บริษัทร่วม | 145 |  | 128 |

| บริษัทอื่น | 1,015 |  | 1,237 |

| รวม | 1,160 |  | 1,365 |



|  | งวดสามเดือน | งวดสามเดือน | งวดสามเดือน |  | งวดเก้าเดือน | งวดเก้าเดือน | งวดเก้าเดือน |

|  | 2568 |  | 2567 |  | 2568 |  | 2567 |

|  | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) |

| สำหรับงวดสิ้นสุดวันที่ 30 กันยายน |  |  |  |  |  |  |  |

| ผลประโยชน์ระยะสั้น | 76 |  | 78 |  | 214 |  | 236 |

| ผลประโยชน์หลังออกจากงาน | 7 |  | 55 |  | 20 |  | 117 |

| รวม | 83 |  | 133 |  | 234 |  | 353 |



|  | หมายเหตุ | 30 กันยายน |  | 31 ธันวาคม | 31 ธันวาคม |

|  |  | 2568 |  | 2567 | 2567 |

|  |  | (ล้านบาท) | (ล้านบาท) | (ล้านบาท) | (ล้านบาท) |

| กิจการที่เกี่ยวข้องกัน |  |  |  |  |  |

| ภายในวันที่ครบกำหนดชำระ |  | 4,293 |  |  | 5,096 |

| เกินวันครบกำหนดชำระ |  |  |  |  |  |

| น้อยกว่า 1 เดือน |  | 75 |  |  | 67 |

| 1 - 3 เดือน |  | 10 |  |  | 11 |

| มากกว่า 3 - 12 เดือน |  | 1 |  |  | 1 |

| รวม | 4 | 4,379 |  |  | 5,175 |



| กิจการอื่น |  |  |  |  |

| ภายในวันที่ครบกำหนดชำระ |  | 43,206 |  | 42,501 |

| เกินวันครบกำหนดชำระ |  |  |  |  |

| น้อยกว่า 1 เดือน |  | 2,549 |  | 3,474 |

| 1 - 3 เดือน |  | 789 |  | 885 |

| มากกว่า 3 - 12 เดือน |  | 574 |  | 974 |

| มากกว่า 12 เดือน |  | 2,666 |  | 2,552 |

|  |  | 49,784 |  | 50,386 |

| หัก  ค่าเผื่อผลขาดทุนด้านเครดิตที่คาดว่าจะเกิดขึ้น |  | (2,096) |  | (2,168) |

| สุทธิ |  | 47,688 |  | 48,218 |

| รวม |  | 52,067 |  | 53,393 |



|  | หมายเหตุ | 2568 |  | 2567 |

|  |  | (ล้านบาท) | (ล้านบาท) | (ล้านบาท) |

| ณ วันที่ 1 มกราคม |  | 138,514 |  | 140,239 |

| ส่วนแบ่งกำไรสุทธิจากเงินลงทุน - วิธีส่วนได้เสีย |  | 17,118 |  | 5,342 |

| ลงทุนเพิ่ม |  | 303 |  | 2,535 |

| รายได้เงินปันผล |  | (12,101) |  | (4,141) |

| รับคืนทุน |  | - |  | (191) |

| การเปลี่ยนแปลงสถานะเป็นเงินลงทุนในการร่วมค้า | 3 | 311 |  | - |

| การเปลี่ยนแปลงสถานะเป็นเงินลงทุนในตราสารทุน |  | (28,781) |  | - |

| โอนไปสินทรัพย์ไม่หมุนเวียนที่ถือไว้เพื่อขาย |  | (15,207) |  | - |

| อื่นๆ |  | (2,487) |  | (2,190) |

| ณ วันที่ 30 กันยายน |  | 97,670 |  | 141,594 |

|  |  |  |  |  |

| ณ วันที่ 31 ธันวาคม |  |  |  | 138,514 |



|  | (ล้านบาท) |

| มูลค่ายุติธรรมของเงินลงทุน | 51,796 |

| หัก มูลค่าตามบัญชีของเงินลงทุน | (43,982) |

| ผลต่างระหว่างมูลค่าตามบัญชีและมูลค่ายุติธรรม | 7,814 |

| หัก การจัดประเภทใหม่ไปยังกำไรหรือขาดทุนของผลสะสมของ |  |

| ผลต่างของอัตราแลกเปลี่ยนจากการแปลงค่างบการเงิน | (317) |

| ผลกำไรจากการปรับมูลค่ายุติธรรมของเงินลงทุนจากการเปลี่ยนแปลงสถานะของบริษัทร่วม | 7,497 |

| หัก ค่าใช้จ่ายภาษีเงินได้รอการตัดบัญชี | (4,592) |

| ผลกำไรสุทธิจากการปรับมูลค่ายุติธรรมของเงินลงทุนจากการเปลี่ยนแปลงสถานะของบริษัทร่วม | 2,905 |



|  |  |  |  | เงินเบิกเกินบัญชีและ เงินกู้ยืมระยะสั้น | เงินเบิกเกินบัญชีและ เงินกู้ยืมระยะสั้น |  | เงินกู้ยืม ระยะยาว |  | หนี้สินตามสัญญาเช่า |  | หุ้นกู้ |  | รวม |

|  |  |  |  |  | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) |

| ณ วันที่ 1 มกราคม 2568 |  |  |  |  | 85,465 |  | 28,828 |  | 14,783 |  | 219,359 |  | 348,435 |

| การเปลี่ยนแปลงจากกระแส   เงินสดจากการจัดหาเงิน |  |  |  |  | (4,793) |  | 2,975 |  | (2,178) |  | (13,575) |  | (17,571) |

| สัญญาเช่า |  |  |  |  | - |  | - |  | 1,515 |  | - |  | 1,515 |

| การเปลี่ยนแปลงที่เกิดจาก   การได้มาในบริษัทย่อย |  |  |  |  | - |  | - |  | 14 |  | - |  | 14 |

| การเปลี่ยนแปลงในส่วนได้เสีย   ในบริษัทย่อยโดยสูญเสีย   การควบคุม |  |  |  |  | (519) |  | - |  | - |  | - |  | (519) |

| ผลกระทบของการเปลี่ยนแปลงของอัตราแลกเปลี่ยนเงินตราต่างประเทศ |  |  |  |  | (1,398) |  | (295) |  | (47) |  | - |  | (1,740) |

| การเปลี่ยนแปลงของ รายการอื่นที่มิใช่เงินสด |  |  |  |  | - |  | (23) |  | - |  | 206 |  | 183 |

| ณ วันที่ 30 กันยายน 2568 |  |  |  |  | 78,755 |  | 31,485 |  | 14,087 |  | 205,990 |  | 330,317 |



| เอสซีจี ซีเมนต์แอนด์กรีนโซลูชันส์ | ผู้ดำเนินธุรกิจผลิตปูนซีเมนต์ คอนกรีตผสมเสร็จ และวัสดุทนไฟ ธุรกิจกรีนโซลูชันส์ซึ่งต่อยอดนวัตกรรมและเทคโนโลยีด้านการก่อสร้างรักษ์โลก และธุรกิจบริหารจัดการทรัพยากรหมุนเวียน (Green Circular Business) โดยบริหารการใช้ประโยชน์จากทรัพยากรธรรมชาติและสร้างคุณค่าจากสิ่งที่เหลือใช้หรือสิ่งที่ไม่ได้ใช้แล้วเพื่อนำมาใช้ให้เกิดประโยชน์ในอุตสาหกรรม |

|  |  |

| เอสซีจี สมาร์ทลีฟวิง และ เอสซีจี ดิสทริบิวชั่นแอนด์  รีเทล | เอสซีจี สมาร์ทลีฟวิง ผู้ดำเนินธุรกิจผลิตสินค้าและระบบที่เกี่ยวข้องกับวัสดุก่อสร้าง ได้แก่ กลุ่มหลังคา ฝา ฝ้า ฉนวนกันความร้อน ไม้สังเคราะห์ สินค้าตกแต่งภูมิทัศน์ อิฐมวลเบา รวมถึงสมาร์ทโซลูชันส์ สำหรับบ้านและอาคาร อาทิ โซลูชันด้านการจัดการพลังงาน เป็นต้น เอสซีจี ดิสทริบิวชั่นแอนด์รีเทล  ผู้ดำเนินธุรกิจจัดจำหน่ายสินค้าซีเมนต์ วัสดุก่อสร้าง รวมทั้งสินค้าและบริการที่เกี่ยวข้องกับการอยู่อาศัย ผ่านช่องทางต่างๆ เช่น เครือข่ายผู้แทนจำหน่าย ร้านค้าปลีก ไปยังลูกค้าปลายทาง นอกจากนี้ธุรกิจยังให้บริการด้านซัพพลายเชนระหว่างประเทศ และลงทุนในธุรกิจโลจิสติกส์ |

|  |  |

| เอสซีจี เดคคอร์ | ผู้ดำเนินธุรกิจเกี่ยวกับการผลิตและจำหน่ายกระเบื้องเซรามิก สุขภัณฑ์เซรามิก  รวมถึงผลิตภัณฑ์ บริการ และโซลูชันที่เกี่ยวเนื่อง |

|  |  |

| เอสซีจี เคมิคอลส์ (เอสซีจีซี) | ผลิตและจัดจำหน่ายโอเลฟินส์ พอลิโอเลฟินส์ ไวนิล สินค้าเคมีภัณฑ์อื่นๆ และประกอบธุรกิจบริการและโซลูชันสำหรับโรงงานอุตสาหกรรม |

|  |  |

| เอสซีจีพี | ประกอบธุรกิจการให้บริการโซลูชันด้านบรรจุภัณฑ์แบบครบวงจร โดยแบ่ง ออกเป็นสามสายธุรกิจหลัก คือ (1) สายธุรกิจบรรจุภัณฑ์แบบครบวงจร ประกอบด้วย บรรจุภัณฑ์จากเยื่อและกระดาษ กระดาษบรรจุภัณฑ์ บรรจุภัณฑ์จากวัสดุสมรรถนะสูง และวัสดุอุปกรณ์ทางการแพทย์ (2) สายธุรกิจเยื่อและกระดาษ ประกอบด้วย บรรจุภัณฑ์อาหาร และผลิตภัณฑ์เยื่อและกระดาษ และ (3) สายธุรกิจรีไซเคิล ประกอบด้วย ธุรกิจ รีไซเคิลวัสดุบรรจุภัณฑ์ |

|  |  |

| ส่วนงานอื่น | ประกอบด้วยธุรกิจเอสซีจี คลีนเนอร์ยี่ ซึ่งเป็นธุรกิจพลังงานสะอาด และเทคโนโลยีที่เกี่ยวข้อง รวมถึงการลงทุนในธุรกิจอื่นๆ ที่มุ่งเน้นการลงทุนในธุรกิจใหม่ ธุรกิจสตาร์ทอัพที่มีศักยภาพในการเติบโตสูง หรือธุรกิจที่ใช้เทคโนโลยีขั้นสูง (Deep Technology)  นอกจากนี้ยังมีการลงทุนในธุรกิจเครื่องจักรกลการเกษตร รถยนต์ ชิ้นส่วนยานยนต์ เหล็ก และการให้บริการอื่นๆ ที่เกี่ยวข้อง |



|  | วันที่อนุมัติ | กำหนดจ่าย        เงินปันผล | อัตราเงินปันผล ต่อหุ้น |  | จำนวนเงิน |

|  |  |  | (บาท) |  | (ล้านบาท) |

| 2568 |  |  |  |  |  |

| เงินปันผลประจำปี 2567 | 26 มีนาคม 2568 | 22 เมษายน 2568 | 2.50 |  | 3,000 |

| เงินปันผลระหว่างกาล ปี 2568 | 30 กรกฎาคม 2568 | 28 สิงหาคม 2568 | 2.50 |  | 3,000 |

| รวม |  |  | 5.00 |  | 6,000 |

|  |  |  |  |  |  |

| 2567 |  |  |  |  |  |

| เงินปันผลประจำปี 2566 | 27 มีนาคม 2567 | 23 เมษายน 2567 | 3.50 |  | 4,200 |

| เงินปันผลระหว่างกาล ปี 2567 | 24 กรกฎาคม 2567 | 23 สิงหาคม 2567 | 2.50 |  | 3,000 |

| รวม |  |  | 6.00 |  | 7,200 |



|  | 2568 |  | 2567 |

|  | (ล้านบาท) | (ล้านบาท) | (ล้านบาท) |

| ณ วันที่ 1 มกราคม | 114 |  | 3,119 |

| การเปลี่ยนแปลงในมูลค่ายุติธรรมที่รับรู้ในกำไรขาดทุนเบ็ดเสร็จอื่น | 971 |  | 258 |

| จำนวนเงินที่จัดประเภทใหม่ไปยัง |  |  |  |

| ต้นทุนที่ดิน อาคาร และอุปกรณ์ | - |  | (732) |

| กำไรหรือขาดทุน |  |  |  |

| -  จากรายการป้องกันความเสี่ยงที่มีผลกระทบต่อกำไรหรือขาดทุนแล้ว | (853) |  | (299) |

| -  จากการยกเลิกสัญญาแลกเปลี่ยนเงินต้นและอัตราดอกเบี้ยต่างสกุลเงิน | (250) |  | - |

| -  จากการยกเลิกสัญญาแลกเปลี่ยนอัตราดอกเบี้ย | - |  | (2,183) |

| การเปลี่ยนแปลงของภาษีในสำรองระหว่างงวด | 18 |  | - |

| ณ วันที่ 30 กันยายน | - |  | 163 |



|  | 30 กันยายน |  | 31 ธันวาคม |

|  | 2568 |  | 2567 |

|  | (ล้านบาท) | (ล้านบาท) | (ล้านบาท) |

| (ก)	หนังสือค้ำประกันที่ออกโดยกลุ่มบริษัทเพื่อค้ำประกันการจ่ายชำระ เงินกู้ยืมของกิจการที่เกี่ยวข้องกันที่ไม่ได้รวมอยู่ในงบการเงินรวม | 2,597 |  | 2,732 |

| (ข)	หนังสือค้ำประกันที่ออกโดยธนาคารแก่หน่วยงานรัฐบาล รัฐวิสาหกิจ        และเอกชน | 5,836 |  | 5,229 |

| (ค)	เลตเตอร์ออฟเครดิตที่เปิดแล้วแต่ยังไม่เข้าเงื่อนไขการเป็นหนี้สิน | 535 |  | 814 |

| (ง)	ภาระผูกพัน |  |  |  |

| -  ตามสัญญาซื้อวัตถุดิบ | 67,677 |  | 73,143 |

| -  ตามสัญญาเช่าและบริการ | 1,884 |  | 1,976 |

| -  ตามสัญญาก่อสร้าง ติดตั้งเครื่องจักร และอื่นๆ | 12,585 |  | 10,451 |